Vermoorde polisiebeampte se naam bekend gemaakMaj.genl. Tirhani Maswanganyi Die Gauteng-polisie het Dinsdagmiddag die naam, rang en foto bekend gemaak van die senior beampte wie se liggaam in die vroeë oggendure in ŉ veld naby Hammanskraal, noord van Pretoria, gevind is. “Maj.genl. Tirhani Simon Maswanganyi se liggaam is vandag [Dinsdag] om 03:00 in ŉ veld langs die R101-pad gevind,” het lt.genl. Mzwandile Petros, Gauteng se polisiekommissaris, gesê. “Sy hande en voete was vasgebind. Die polisie wag vir die uitslag van ŉ nadoodse ondersoek om die oorsaak van sy dood te bepaal. Daar was geen koeëlwonde aan sy liggaam nie,” het Petros gesê. Maswanganyi was ŉ groepsbevelvoerder in Johannesburg. Hy het meer as 31 jaar diens in die polisie gehad. Lees ook: Senior polisieman dood aangetref